Môže sa 9-mesačnému dieťaťu podať Prospan kvôli kašľu spôsobenému soplíkmi?
Dobry den mam 9.mesacne dieta zacali mu sopliky a celkom dost kasle snazim sa mu odsavat sople ale moc soplikov nevytiahnem chcem sa spytat ked kasle mozem mu dat sirup proti kaslu?PROSPAN mam doma.myslim si ze to kasle koli soplom lebo nekasle nonstop ale ma  dost silny ten kasel az chriplavy.dakuj
Dobrý deň,
ďakujeme za Vašu otázku.
Prospan je rastlinný liek, ktorý sa používa na podporu vykašliavania v prípade produktívneho (vlhkého) kašľa. Prospan sa používa na liečbu produktívneho kašľa pri akútnych zápaloch dýchacích ciest a chronických zápaloch priedušiek. Obsahuje liečivo výťažok z listov brečtana popínavého (suchý extrakt z brečtanových listov), ktorý uvoľňuje hlieny v dýchacích cestách a uľahčuje vykašliavanie. Je určený dospelým, dospievajúcim a deťom. Dávkovanie pre 9 mesačné dieťa je 2,5 ml roztoku 2-krát denne ráno a večer (nie na noc). Sirup sa dávkuje pomocou priloženej odmerky.
V prípade nočných záchvatov dusivého kašľa možno podať liek Tussin. Dávkovanie je uvedené v príbalovom letáku lieku a je závislé od hmotnosti dieťaťa. Je však nutné zachovať odstup od posledného podania lieku Prospan minimálne 4 hodiny. Podávajte ho iba po nevyhnutnú dobu.
Pri liečbe je potrebné piť dostatočné množstvo tekutín, ktoré napomáhajú účinku expektorancií.
V rámci režimových opatrení je možné podporiť liečbu kašľa taktiež zvlhčovaním vzduchu alebo inhaláciou Vincentky, prípadne Yabra.
V prípade, že do troch dní nedôjde k zlepšeniu stavu, prípadne sa príznaky ešte zhoršia, bude potrebné vyhľadať lekársku pomoc.
Prajem skorú úľavu od ťažkostí.
S pozdravom
PharmDr. Patrícia Čečková